laion/Wikipedia-Exotic huggingface dataset:
אופל רוקס-אי

אופל רוקס-אי (באנגלית: Opel Rocks-e) היא מכונית מיני חשמלית במרכב מיקרו, בעלת שני מקומות ישיבה, שמיוצרת על ידי אופל משנת 2021. היא נחשפה ב-25 באוגוסט 2021. הנסיעה ברוקס-אי מותרת מגיל 14 ואינה כרוכה ברישיון עקב גודל המכונית. חברת האם של אופל היא סטלנטיס המחזיקה גם במותג סיטרואן אשר מייצרת את הסיטרואן אמי, הרוקס-אי היא בעצם סיטרואן אמי של אופל ואין כל שינויים מלבד הסמל בחזית הקדמית והאחורית, כמו כן ישנו שינוי קטן במשקל, האמי שוקלת 485 ק"ג והרוקס-אי שוקלת 471 ק"ג. היא כוללת מנוע חשמלי המספק 8 כ"ס. סוללת ליתיום-יון בקיבולת 5.5 קוט"ש המאפשרת טווח נסיעה חשמלי של 75 ק"מ, הטעינה אורכת 3 שעות. המהירות המרבית עומדת על 45 קמ"ש. מדיה וקבצים בנושא אופל רוקס-אי בוויקישיתוף חזי גורן, אופל Rocks-e – רכב עירוני חשמלי, באתר פורטל הרכב גיר, ‏26 באוגוסט 2021 Opel Rocks-e: Äquivalent zum Citroën Ami ab Herbst bestellbar, InsideEVs Deutschland (בגרמנית) Opel Rocks-e Tiny EV Revealed As Rebadged Citroen Ami, Motor1.com (באנגלית) cartube, אופל Rocks-e: חשמלית עירונית לצעירים - cartube, באתר www.cartube.co.il Opel Rocks-e, la baby elettrica tedesca per la città, Motor1.com (באיטלקית) Opel Rocks-E Is Just A Rebadged Citroen Ami, InsideEVs (באנגלית) Opel показал забавный электромобиль для подростков, Motor1.com (ברוסית)
הקיסרית (קלף טארוט)

הקיסרית הוא קלף מספר 3 בארקנה הגדולה של קלפי הטארוט. ישנן חפיסות בהן הקלף לא נקרא הקיסרית, אלא האישה הירוקה. הקלף מתאר אישה נאה היושבת על כס המלכות. מקיף אותה טבע שופע המייצג את ארכיטיפ האדמה, ואת אלת הפיריון ונוס. הסמל של ונוס חוזר בצורות רבות בציור, והמוטיב שלה מופיע באופן חזק וברור בקלף. גרסה אחרת שלה מתארת שהיא יושבת מכונפת כשהיא מחזיקה שרביט בידה השמאלית ומגן עם עיט שראשו פונה ימינה בידה הימנית, כשלעיתים היא מבוססת על אשת קץ הימים מחזון יוחנן כשהיא מתוארת עם השמש בצורת הילה עם תריסר כוכבים וסהר מונח לרגליה. בחבילת "השחר המוזהב" מופיע לצידה יונה שמסמלת את ונוס ואת רוח הקודש. הקיסרית מייצגת את האם הארצית. החמה, העוטפת, אמא אדמה. היא מסמלת אהבה, פריון, אושר ועושר, הצלחה, שגשוג, שפע, ופרויקטים בהתהוות. ארתור אדוארד וייט גרס כי קלף הקיסרית מייצג בין היתר פרודקטיביות, עשייה, יוזמה, אור ואמת. אחרים טוענים כי הקלף מסמל יצירה, אמנות, רומנטיקה, ואף עסקים. יש האומרים שקלף הקיסרית הוא קלף של מימוש, אהבה ללא תנאי. היכולת לתת ולקבל בצורה מאוזנת. היכולת לחוות את השפע ללא פחד מתוך מודעות והבנה כי השפע נועד לנו, הוא זמין ומחכה שנקבל אותו. הקלף מייצג מיניות כחלק מהיצירתיות של האדם. בנושא זוגיות הקלף מייצג, אהבה נישואין הריון פוריות ואושר. בנושא קריירה, הקלף מייצג הישגים עתידיים. בנושא כספים, הקלף מייצג שפע. אם הקוראים בקלף בוחרים להתייחס להיפוך הקלפים, קלף הקיסרית בהיפוך מייצג חוסר ביטחון, שתלטנות, רשלנות, חוסר צמיחה והתקדמות. לפי אליפז לוי, הקלף מקושר לאות העברית ג'. לפי תפיסת השחר המוזהב, קלף הקיסרית נקשר לאות ד' ולכוכב ונוס. ונוס מסמלת אף היא את האדמה, אהבה, קשרים זוגיים ופיריון. האות ד' מסמלת דלת, ובפרט האם כדלת הכניסה של התינוק אל העולם, ונקשרת לספירת חסד, המסמלת אף היא שפע. השחר המוזהב קישר אותה גם לאשת קץ הימים, ממנה השאיל ארתור אדוארד ווייט את כתר הכוכבים. מדיה וקבצים בנושא הקיסרית בוויקישיתוף Greenwood images according to the Artist, The Voice within the Cards, ‏3 ביוני 2013 (באנגלית) הילה טארוט, פשוטארוט The Empress Art and Meaning: Rider Waite Smith Tarot Deck Deck, Queen of Tarot (באנגלית) The Empress Tarot Card Meanings, Simply Tarot (באנגלית) הקיסרית, באתר מודרן טארוט - מיסטיקה במאה ה-21 טארוט - קלף הקיסרית, באתר www.mr-kaplan.com
נלי טניסון קונאו

נלי טניסון קונאו (באנגלית: Nellie Tenison Cuneo;‏ 26 באוגוסט 1869 – 23 במאי 1953) הייתה מאיירת וציירת שלמדה בלונדון ובפריז. היא הייתה נשואה לצייר והמאייר האמריקאי סיירוס קונאו ובנם הצעיר היה הצייר האנגלי טרנס קונאו. טניסון נולדה בהמרסמית', לונדון, ב-25 באוגוסט 1869. היא הייתה הילדה השנייה להוריה, הרופא האירי אדוארד טניסון ריאן טניסון ואשתו השנייה, פרנסס סאלי טסטלין. אשתו הראשונה של אדוארד - פאני האטון נפטרה לאחר לידת בנם השלישי, והותירה אחריה שלושה בנים. במפקד 1881 מופיעה טניסון (בגיל 11) כילדה היחידה בבית עם הוריה, ככל הנראה בהשגחתה של מטפלת. היא למדה בבית הספר לאמנות בצ'יזויק בשנים 1884 - 1886 ולאחר מכן, ללא תמיכת משפחתה, בבית הספר לאמנות של סר ארתור סטוקדייל קופ בדרום קנזינגטון.. ממפקד האוכלוסין משנת 1891 עברה משפחת טניסון לרחוב אוקסברידג', שעתיד היה להישאר בית המשפחה להוריה של טניסון, ולה עצמה עם ילדיהם עד מותו של סיירוס קונאו בשנת 1916.לאחר מכן היא עבדה כמאיירת עצמאית, בפרסומים כמו מגזין לודגייט. עד 1899 חסכה מספיק כסף לנסוע לפריז ללמוד אמנות, והיא נרשמה לאקדמיה קולרוסי להתאמן אצל אבוט מקניל ויסלר. שם נפגשה עם סיירוס קונאו. הם חזרו ללונדון כדי להתחתן ב־1903. מכיוון שקונאו היה אזרח ארצות הברית, היא הפסידה את האזרחות הבריטית לאחר הנישואין. היא לא קיבלה אזרחות אמריקאית באופן אוטומטי על ידי נישואין, שכן הדבר היה כפוף לכך שהיא זכאית להתאזרחות. כך, היה גורל נשים בריטיות שהתחתנו עם אמריקאים בשנים 1870 עד 1933, כאשר החוק השתנה. לאחר מות בעלה, טניסון הגישה בקשה להתאזרחות מחדש בבריטניה וקיבלה מחדש אזרחות בריטית ב־27 ביולי 1917. לבני הזוג נולדו שני בנים: דזמונד, שהפך למהנדס כרייה. וטרנס שהפך לצייר אנגלי ידוע. גם טניסון וגם בעלה עבדו כמאיירים. היא הייתה הרוסה כאשר סיירוס מת במפתיע מהרעלת דם בשנת 1916. טניסון עזבה את מה שהיה בית המשפחה ועברה תחילה להולנד פארק 152 בקנזינגטון. לאחר מכן היא עברה לדרטמור, אחר כך לקורנוול, התגוררה תחילה בהאלסטאון ולאחר מכן בסנט אייבס, שם קנתה בית אותו שחזרה, והוא הפך לבית קפה. טניסון הפכה לחברה באגודת האמנים של סנט אייבס בשנת 1928 ונשארה חברה עד 1945. 1934 עברו היא וילדיה חזרה לצ'יזויק, שעתיד להישאר מעונה של טניסון בלונדון עד מותה. טניסון נפטרה ב־23 במאי 1953. היא הפכה לחברה באגודת הנשים באמנות בשנת 1918 והייתה מציגה שם לעיתים תכופות. היא גם הציגה באקדמיה המלכותית. כתבי נלי טניסון קונאו בפרויקט גוטנברג (באנגלית) Houfe, Simon (1981). Dictionary of British Book Illustrators and Caricaturists, 1800-1914 (Rev. ed.). Woodbridge: Antique Collectors' Club. p. 476 Cole, Beverley (2004-09-23). "Cuneo, Terence Tenison (1907–1996)". Oxford Dictionary of National Biography. P. Brook, FullDisplay, indiafamily.bl.uk Kirkpatrick, Robert J. (2019). The Men Who Drew For Boys (And Girls): 101 Forgotten Illustrators of Children's Books: 1844-1970. London: Robert J. Kirkpatrick. Nell Marion CUNEO | Cornwall Artists Index, cornwallartists.org (באנגלית) John Cutler, The Law of Naturalization: As Amended by the Naturalization Acts, 1870, Butterworths, 1871. (באנגלית)
רודולף דירקס

רודולף דירקס (באנגלית:Rudolph Dirks‏; 26 בפברואר 1877 – 20 באפריל 1968) היה אחד מאמני הקומיקס המוקדמים והנודעים ביותר, שנודע בעיקר בזכות "קצנז'אמר קידס" (בהמשך נקרא: "הקפטן והילדים"). דירקס נולד בהיידה, גרמניה, ליוהנס ולמרגריטה דירק. כשהיה בן שבע, היגר אביו, חרט עץ, יחד עם משפחתו לשיקגו, אילינוי. לאחר שמכר קריקטורות שונות למגזינים המקומיים רודולף עבר לעיר ניו יורק ומצא עבודה כקריקטוריסט. אחיו הצעיר גאס הלך בעקבותיו. [2] הוא החזיק במספר משרות כמאייר, שהגיע לשיא במעמדו אצל ויליאם רנדולף הרסט בעיתון ״ניו יורק ז'ורנל״. מלחמת התפוצה בין ה״ז'ורנל״ לבין ״ניו יורק וולד״ של ג'וזף פוליצר הייתה במלוא עוזה. עיתון "העולם" זכה להצלחה עם גיליון "יום ראשון" שהודפס בצבע החל משנת 1895. העורך רודולף בלוק ביקש מדירקס להכין רצועת קומיקס לגיליון של יום ראשון המבוסס על סיפור של וילהלם בוש, "מקס ומוריץ". כשדירקס הגיש את האיורים שלו, בלוק כינה אותם "הילדים של הקצנז'אמר", והראשונה הופיעה ב -12 בדצמבר 1897. גאס דירקס סייע לאחיו עם "הקצנז'אמר קידס" בשנים הראשונות עד להתאבדותו ב־10 ביוני 1902. דירקס לקח פסק זמן מעבודתו בכתב העת כדי לשרת את ארצו במלחמת ספרד -אמריקה ובהזדמנויות אחרות. בשנת 1912, הוא ביקש חופשה של שנה לסיור באירופה יחד עם אשתו. הבקשה הובילה לקרע עם כתב העת. לאחר מאבק משפטי ממושך, קבע בית המשפט הפדרלי כי לדירקס יש את הזכות להמשיך לצייר את דמויותיו לרשת עיתונים יריבה, אף שכתב העת "הז'ורנל" שמר את הזכות לכותרת "ילדי הקצנז'אמר". דירק החל לאחר מכן לצייר רצועת קומיקס בשם "הנס ופריץ בעולם", החל משנת 1914. רגשות אנטי-גרמניות במהלך מלחמת העולם הראשונה הובילו לכך ששמה של הרצועה השתנה "הקפטן והילדים". כתב העת המקורי בחר במאייר אחר להמשיך את The Katzenjammer Kids. ההצלחה של הקומיקס של דירקס נבעה לא רק ממזל. דירקס היה קריקטוריסט מחונן בעל תזמון מעולה וגלריה צבעונית של דמויות שונות, כולל הנס ופריץ, הקפטן, הפקח והאמא. באמצע שנות החמישים הוכנסה דמות נוספת - רמאי רומנטי בשם Fineas Flub. דירקס תרם תרומות משמעותיות לשפה הגרפית של רצועות קומיקס. אף שלא היה הראשון שהשתמש בפאנלים או בלוני דיבור עוקבים, הוא השפיע על האימוץ הרחב שלהם. הוא גם המציא סמלים בקומיקס כמו קווי מהירות, "לראות כוכבים" בגלל כאב ו"ניסור עץ" לנחירות. כהובי, דירקס הפיק ציורים רציניים הקשורים לאסכולת אשקאן. כמו רבים מעמיתיו, הוא היה שחקן גולף נלהב. דירקס העביר את תפקידי הציור שלו באופן הדרגתי לבנו ג'ון דירקס, שהשתלט על הקפטן והילדים בסביבות 1955. רודולף דירקס מת בניו יורק בשנת 1968. מדיה וקבצים בנושא רודולף דירקס בוויקישיתוף רודולף דירקס, באתר אנציקלופדיה בריטניקה (באנגלית) רודולף דירקס, במסד הנתונים הקולנועיים IMDb (באנגלית) Lambiek: "Born in Heide, Germany, Rudolph Dirks moved with his parents to Chicago at the age of seven." Eckhorst, Tim (2012). Rudolph Dirks – Katzenjammer, Kids & Kauderwelsch (in German). Wewelsfleth: Deich Verlag. p. 20. De Weyer, Geert (2008). 100 stripklassiekers die niet in je boekenkast mogen ontbreken (in Dutch). Amsterdam / Antwerp: Atlas. p. 214.
ממלכת קמפוצ'יאה (1945)

ממלכת קמפוצ'ה הייתה מדינת בובות יפנית שהתקיימה בין 9 במרץ 1945 ל-16 באוקטובר 1945. ב־9 במרץ 1945, בשלבי הסיום של מלחמת העולם השנייה, היפנים ביצעו הפיכה בשלטון הצרפתי בהודו-סין הצרפתית. הפקידים והמנהיגים הקולוניאליים הצרפתיים פוטרו מתפקידם, וכוחות הצבא הצרפתי באזור נאלצו להתפרק מנשקם. היפנים קיוו להחיות את התמיכה של האוכלוסיות המקומיות במאמץ המלחמתי של האימפריה היפנית על ידי עידוד השליטים המקומיים להכריז על עצמאות. היפנים קיוו להחיות את התמיכה המסמנת של האוכלוסיות המקומיות במאמץ המלחמתי של טוקיו על ידי עידוד שליטים ילידים להכריז על עצמאות. ב-13 במרץ הכריז המלך הצעיר, נורודום סיהאנוק על הקמת ממלכה עצמאית של קמפוצ'ה בעקבות בקשה רשמית של היפנים בעניין. זמן קצר לאחר מכן ממשלת האימפריה היפנית אישרה באופן רשמי את עצמאותה של קמבודיה והקימה קונסוליה בפנום פן. הכרזתו של סיהאנוק חרגה מההסכם הקודמים בין צרפת לקמבודיה, וזאת בנוסף לעובדה שהוא התחייב לשיתוף פעולה ולברית עם היפנים. הממשלה החדשה הפכה את השפה הקמרית לשפה הרשמית במדינה. פעולה זו שננקטה על ידי המדינה קצרת הימים הייתה למעשה צעד פופופולרי מאוד וצעד שהשפיע לאורך טווח, שכן מאז אף ממשלה בקמבודיה לא ניסתה לשנות את מעמדה של השפה הקמרית. שינויים אחרים כללו את החזרת לוח השנה הירחי הבודהיסטי. סיהאנוק כיהן כראש ממשלה החל ממרץ 1945. סון נגוק טאן, שהיה מנהיג קמבודי גולה, שברח ליפן ב-1942 בעקבות הפעילות שלו נגד כוחות הכיבוש הצרפתיים, חזר לקמבודיה באפריל 1945 לשמש כשר החוץ. באוגוסט הוא הפך לראש הממשלה בעקבות כניעת יפן וכיהן בתפקיד עד חזרת הכוחות הצרפתיים להודו-סין באוקטובר 1945. הכיבוש היפני של קמובדיה הסתיים בכניעת האימפריה היפנית באוגוסט 1945, לאחר שצבאות בעלות הברית נכנסו לקמבודיה וכוחות הצבא היפניים במדינה התפרקו מנשקם. הצרפתים הצליחו להקים בשנית את הפרוטקטורט שלהם בקמבודיה. באוקטובר של אותה השנה, נגוק טאן נעצר על שיתוף פעולה עם הכוחות היפנים והוטל עליו מעצר בית. כמה מתומכיו ירדו למחתרת וברחו לצפון-מערב קמבודיה שהייתה בשליטת תאילנד. Geoffrey C. Gunn, Monarchical Manipulation in Cambodia: France, Japan, and the Sihanouk Crusade for Independence, Copenhagen: Nordic Institute for Asian Studies, 2018, Part V Keat Gin Ooi Southeast Asia: a historical encyclopedia Cahoon, Ben. "Cambodia". worldstatesmen.org. נבדק ב-1 בספטמבר 2019. {{cite web}}: (עזרה) David P. Chandler, A History of Cambodia, Silkworm 1993 Cambodia, Appendix B - Major Political and Military Organizations ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
רולנד שימלפפניג

רולנד שימלפפניג (בגרמנית: Roland Schimmelpfennig;‏ נולד ב-19 בספטמבר 1967) הוא מחזאי ובמאי תיאטרון גרמני. מחזותיו תורגמו לשפות רבות ומועלים ברחבי העולם בהצלחה רבה. נולד בגטינגן והיה עיתונאי. ב-1990 החל ללמוד בימוי תיאטרון. מבקרים רבים מתארים את כתיבתו כקליידוסקופית ומתוחכמת, כקולאז' של דמויות ודימויים המקבלים תוכן ונפח במפגשים בינים, חזרות על מוטיבים ושימוש בקצב."הכתיבה של שימלפפניג היא קלידוסקופית, הוא יוצר מארג של דמויות הפועלות במקביל. לעיתים הדמויות נפגשות, אך לכל אחת מהן יש מסלול פעילות נפרד שאינו בהכרח קשור לדמויות האחרות." מביים ומורה באקדמיות לתיאטרון, מתגורר במזרח ברלין. מריה הנצחית, 1996 אין עבודה לצעירה בשמלת האביב, 1996 הכפיל, 1997 מהערים ליער, 1998 דגים לדגים, 1999 לפני זמן רב, במאי, 2000 MEZ, 2000 לילה מאלף ("לילה ערבי"), 2001 פוש אפ, 2001 לפני זה/ אחר כך, 2002 עליזה בארץ הפלאות, 2003 האשה שלפני, 2004 היצע וביקוש, 2005 ברחוב גרייפסוואלדר, 2006 זמן גוף (מבוסס על הרומן אמנית הגוף מאת דון דלילו), 2007 סוף והתחלה, 2006 ביקור אצל האב, 2008 ממלכת החיות, 2007 סטארט-אפ, 2007 קאליפסו, 2008 כאן ועכשיו, 2008 אידומניאו, 2008 דרקון הזהב, 2009 הזמר האחד-עשר, 2010 האלבום הלבן אחרי הביטלס, 2010 פגי פיקיט רואה את פניו של אלוהים, 2010 ארבעה כיוונים, 2011 הילד המעופף, 2012 ספאם, 2014 המים השחורים, 2015 נקודת היפוך, 2015 האש הגדולה, 2017 היום שבו כבר לא הייתי אני, 2018 האודיסיאה, 2018 סיבוב סביב השמש, 2020 הרומן הראשון שלו, "An einem klaren eiskalten Januarmorgen zu Beginn des 21. Jahrhunderts" ("בבוקר ינואר בהיר וקפוא בתחילת המאה ה-21") ראה אור ב-2016. "Die Sprache des Regens" ("שפת הגשם"), 2017 "Die Linie zwischen Tag und Nacht" ("הגבול בין יום ללילה"), 2021 חיבר מספר תסכיתי רדיו עבור רשת Südwestrundfunk. ב-2009 חיבר את המסה "איך לכתוב על מחזות", שראתה אור בדר שפיגל. ב-2014 חיבר ליברית לאופרה "דרקון הזהב" ללחן של פטר אטווש, לפי המחזה שחיבר ב-2009. פוש אפ לילה מאלף נקודת היפוך דרקון הזהב האשה שלפני האודיסאה 1997, 2010 - פרס אלזה לסקר-שילר 2010 - פרס הדרמה של מילהיים 2002, 2009 - פרס נסטרוי מדיה וקבצים בנושא רולנד שימלפפניג בוויקישיתוף המומחה לקולאז'ים, כתבה באתר מכון גתה ראיון ב-New York theatre wire רולנד שימלפפניג, במסד הנתונים הקולנועיים IMDb (באנגלית) רולנד שימלפפניג, במסד הנתונים הקולנועיים KinoPoisk (ברוסית) Auch Wunder brauchen Atempausen, דר שפיגל 24 באוגוסט 2017 (בגרמנית) חלום ליל חמסין, מרתה יודעת Wie man über Theaterstücke schreibt, דר שפיגל, 19 באפריל 2009 פוש אפ בבי"ס יורם לוינשטיין פוש אפ, אתר בית צבי לילה מאלף, תיאטרון הבית מיכאל הנדלזלץ, "האשה שלפני": מציאות מתעתעת ומרתקת, באתר הארץ, 25 בינואר 2015 נקודת היפוך, תיאטרון גשר דרקון הזהב בפסטיבל יפו 2019 דרקון הזהב באתר הבמה המומחה לקולאז'ים, כתבה באתר מכון גתה חגי חיטרון, "דרקון הזהב": מהצגות האופרה הכי טובות שהועלו כאן בשנים האחרונות, באתר הארץ, 30 במאי 2019 האשה שלפני באוניברסיטת תל אביב האשה שלפני, תיאטרון תמונע האודיסאה, אתר סטודיו למשחק ניסן נתיב
נחל עתק

נחל עתק הוא נחל אכזב (ואדי) בדרום הנגב, בצפון הרי אילת בישראל. הוואדי ממוקם בגובה של 236 מטר מעל פני הים. נחל עתק הוא יובל של נחל רחם בהרי אילת. חתור כולו בסלעי הגיר של אגן רחם - עתק. בנחל קטע מעוק עם מפלים ומכתשות, תופעות גאולוגיות נדירות וריכוזי מאובנים. הנחל מתחיל את דרכו לצד הגבול עם מצרים, במערכת ערוצים היורדת מהר בשמת. משם זורם דרומה לאורך כ-15 קילומטרים עד שנשפך אל נחל רחם, סמוך לכביש הערבה. לאורך הנחל גבים רבים המתמלאים לאחר שיטפונות. סמוך לנקודה שבה חוצה דרך מעלה סיירים את אפיק הנחל מתגלית בדופנו הצפונית צנפת ענק של שכבות גיר וחרסית המכונה בפי המטיילים "אצבע אלוהים". בנקיקי סלע הגיר צומח צלף סחוסי. בנחל צומחים עצי פיקוס בת-שקמה, והוא המקום היחיד בו הם צומחים בר בישראל. בסתיו ובחורף צומחת בנחל צמחייה מדברית. בנחל חיים צבאי הנגב, יעלים, חרדונים, ועופות, למשל סלעיות וקורא. נחל רחם מעלה סיירים מדיה וקבצים בנושא נחל עתק בוויקישיתוף Naẖal `Eteq, get a map נחל עתק, באתר כותר מסלול נחל עתק עליון, באתר מסלולים גלעד כרמלי, לזמן מוגבל: טיול רטוב בהרי אילת, באתר ynet, 4 במרץ 2023 גבי עתק, באתר טבע ונופים בישראל ערך זה הוא קצרמר בנושא גאוגרפיה של ישראל ובנושא נהרות ונחלים. אתם מוזמנים לתרום לוויקיפדיה ולהרחיב אותו.
מקקאול לומברדי

מקקאול לומברדי (באנגלית: McCaul Lombardi; נולד ב-20 במאי 1991) הוא שחקן ודוגמן אמריקאי. הוא ידוע בתפקידיו בסרטים "אמריקן האני" (2016) ו"פאטי קייקס" (2017). לומברדי נולד בבולטימור, מרילנד ב-20 במאי 1991. בנם של אשת מקצוע בתחום הבריאות ושל מאמן כדורגל בתיכון, הוא גדל עם חלום להיות שחקן פוטבול, אבל לאחר פציעה במגרש כנער הוא העביר את המיקוד שלו למשחק. לומברדי עבר ללוס אנג'לס כדי להתמקד בקריירת משחק. הוא ערך את הופעת הבכורה שלו בשנת 2016 בסרט "אמריקן האני", שנכתב ובוים על ידי אנדריאה ארנולד. הסרט הוקרן בבכורה עולמית בפסטיבל קאן 2016, שם זכה בפרס חבר השופטים. בשנת 2017 שיחק בסרט הדרמה "פאטי קייקס" בדמותו של דני, ובבימויו של ג'רמי ג'ספר. בכורת הסרט הייתה בפסטיבל הסרטים סאנדנס בינואר של אותה שנה. בשנת 2018 הופיע בסרט "Sollers Point", בבימויו של מאט פורטרפילד, שהוקרן לראשונה בצפון אמריקה ב-11 במאי 2018. בשנת 2019 הופיע לומברדי בסרט "Anywhere with You", שהוקרן בבכורה ב-ACID (האגודה לקולנוע עצמאי והפצתו) במהלך פסטיבל קאן 2018. בשנת 2021 הופיע בסרט "Port Authority" לצד פין וייטהד. בשנת 2022 שיחק בסרט גאוות יחידה. בשנת 2015 השתתף בוידאו קליפ לשיר "Music to Watch Boys To" של הזמרת-יוצרת לנה דל ריי. השיר יצא לאור ב-11 בספטמבר 2015, כסינגל השני מתוך אלבומה הרביעי "Honeymoon". בשנת 2016 הופיע בקמפיין למותג המשקפיים אוליבר פיפלס. בתחילת 2017 הופיע לומברדי במסע פרסום עולמי עבור מותג האופנה ארמנגילדו זניה לצד רוברט דה נירו. מדיה וקבצים בנושא מקקאול לומברדי בוויקישיתוף מקקאול לומברדי, במסד הנתונים הקולנועיים IMDb (באנגלית) Lombardi has had his last 5 films premiered at the Cannes film festival "2017 SUNDANCE FILM FESTIVAL: COMPETITION AND NEXT LINEUP ANNOUNCED". Sundance Film Festival. 29 בנובמבר 2016. נבדק ב-8 בינואר 2017. {{cite web}}: (עזרה); Check |url= value (עזרה) Wareing, Kierston. "For American Honey Star McCaul Lombardi, There's No Place Like Home". אורכב מ-המקור ב-2 ביוני 2017. נבדק ב-19 במאי 2016. {{cite web}}: (עזרה) Lara, Maria Mercedes (15 במאי 2016). "American Honey Cast Starts a Dance Party on the Cannes Red Carpet – and Kristen Stewart Joins In!". People Magazine. נבדק ב-15 במאי 2016. {{cite web}}: (עזרה) "Cannes 2016: Film Festival Unveils Official Selection Lineup". Variety. נבדק ב-19 במאי 2016. {{cite web}}: (עזרה) Keslassy, Elsa (15 במאי 2016). "Matt Porterfield Set To Helm 'Sollers Point' With 'American Honey's' McCaul Lombardi (EXCLUSIVE)". Variety. {{cite web}}: (עזרה) "Sollers Point - Official Trailer HD - Oscilloscope Laboratories". YouTube. 9 באפריל 2018. {{cite web}}: (עזרה) "NOUS, LES COYOTES (WE THE COYOTES)". laacid.org. 17 באפריל 2018. {{cite web}}: (עזרה) "SUMMER 2016: A CALIFORNIA DAY". oliverpeoples.com. 1 במרץ 2016. {{cite web}}: (עזרה) "DEFINING MOMENTS: ROBERT DE NIRO & MCCAUL LOMBARDI CONNECT FOR ERMENEGILDO ZEGNA CAMPAIGN". thefashionisto.com. 10 בפברואר 2017. {{cite web}}: (עזרה)
מקסים ליקסוטוב

מקסים סטניסלבוביץ' ליקסוטוב (ברוסית: Максим Станиславович Ликсутов; נולד ב-19 ביוני 1976 בלוקסה, אסטוניה) הוא מדינאי ומנהל רוסי, סגן ראש עיריית מוסקבה בממשלת מוסקבה, ראש משרד התחבורה ופיתוח תשתיות הכבישים והתעבורה בעיר מוסקבה מאז 6 בדצמבר 2011. בעבר יזם רוסי ואסטוני. ב"דירוג אנשי העסקים העשירים ברוסיה "על פי מגזין פורבס לשנת 2013, סגן ראש עיריית מוסקבה ליקסוטוב דורג במקום ה-157 עם הון של 650 מיליון דולר. נולד ב-19 ביוני 1976 בעיירה לוקסה (אנ'), אסטוניה. בשנת 2007 סיים את לימודיו באקדמיה הכלכלית הרוסית ע"ש פלחנוב (אנ'). בשנים 2005–2008 היה חבר דירקטוריון בחברת טרנסגרופ. בשנים 2009–2010 שימש כמנכ"ל אארואקספרס. מאז 29 באפריל 2011 שימש מקסים ליקסוטוב כיועץ לראש עיריית מוסקבה בנושא תחבורה ופיתוח תשתיות הכבישים והתחבורה של העיר מוסקבה. בצו של ראש עיריית מוסקבה מיום 25 בספטמבר 2012 מונה לסגן ראש עיריית מוסקבה, ראש מחלקת התחבורה והפיתוח של תשתיות הכבישים והתעבורה בעיר מוסקבה. מדיה וקבצים בנושא מקסים ליקסוטוב בוויקישיתוף קורות חיים באתר, Mos.ru https://www.forbes.ru/profile/maksim-liksutov
אאודי אי-טרון

האם התכוונתם ל... אאודי אי-טרון – מותג של אאודי אשר תחתיו מיוצרים רכבי אאודי החשמליים או היברידיים. אאודי אי-טרון – מכוניות שטח/פנאי חשמלית במרכב קרוסאובר שמיוצרת על ידי אאודי משנת 2018. אאודי אי-טרון GT – מכונית ספורט חשמלית שמיוצרת על ידי אאודי משנת 2021. אאודי Q4 אי-טרון – מכוניות שטח/פנאי חשמלית במרכב קרוסאובר שמיוצרת על ידי אאודי משנת 2021. אאודי Q2L אי-טרון – מכוניות שטח/פנאי חשמלית במרכב קרוסאובר שמיוצרת על ידי אאודי משנת 2019. אאודי PB18 אי-טרון – מכונית קונספט חשמלית שיוצרה על ידי אאודי בשנת 2018.
אברהם קארה

מארי אברהם בן מארי יוסף קארה (ה'תקכ"ט – י"ז באלול ה'תר"ט, 1815 – 5 באוקטובר 1889) היה חכם מחכמי יהדות צנעא בן המאה ה-19. נולד למארי יוסף קארה ברובע היהודי בעיר צנעא בירת תימן. היה חולה במרה שחורה, ומחלתו מנעה ממנו לעבוד וללמד את תלמידיו ברציפות. רוב לימודו היה בתלמוד. בשעת לימוד התלמוד והמדרש תלמידיו היו קוראים מתוך הספר, והוא היה מתקנם בעל פה. היה מלמד בבית המדרש שבבית הכנסת בית מסורי. אחיו הוא הראב"ד מארי סלימאן קארה. מתלמידיו הגדולים היה מארי יחיא אביץ', שהעריצו מאוד. הרב עמרם קורח כתב עליו: הר"ר אברהם קארה אחד מרבני הדור, אולם היה נגוע בחולי הנקרא מרה שחורה. בהתגבר החולי מתבודד בבית או הולך לבקר חולים ולנחם אבלים. שונא מקומות שמחה ושעשועים וגם תענוגי מאכלים, וגם במקום יגון קינה והספד או אם ישתה יין שרף תפיג דאגת חוליו. סעודתו אשר יתענג בה: פת מורסן עם חילבה. באיזה זמנים היה הולך לבית הכנסת אחר חצי היום, ובאים תלמידים מבוגרים ללמוד לפניו האגדות אשר בעין יעקב, ובשעה שיושבים התלמידים ללמוד נסמך אל הכותל ולט פניו בטליתו. התלמיד גורס את המימרא מתוך הספר והוא משנן בעל פה ומדקדק אחריו שלא יטעה בגרסה או במקום תמיהה וניחותא וכיוצא, ומתוך צער מרחיב דעתו ומבאר לתלמיד עניין המימרא וכוונת הדיבור. נהג בלימוד זה בחינם, וחולי זה היה מעכבו מללמד בתמידות והארכה כי אם בשעות קצרות, וגם מונעו מלהתעסק באיזו מלאכה. — הרב עמרם קורח, סערת תימן, עמ' מ"ו-מ"ז תולדות רבי אברהם ב"ר יוסף קארה זלה"ה, באתר נוסח תימן ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 549 הרב עמרם קורח, סערת תימן, ירושלים, ה'תשי"ד (1954), פרק שני: התקופה התיכונה - משוב הגולים ממוזע עד חתימת בתי הדין בצנעא, עמ' י"ד-ס"ב תולדות רבי אברהם ב"ר יוסף קארה זלה"ה, באתר נוסח תימן
באטור

באטור (בהונגרית: Bátor) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בבאטור מספר התושבים נמצא בירידה. כך, בשנת 1990 היה מספר התושבים 458 ובשנת 2023 רק 377 תושבים. האזור היה מיושב לסירוגין מהמאה ה-13. יהודים חיו בבאטור במאה ה-18 ובמאה ה-19 עד לשנת 1944 אז נרצחו רוב יהודי הכפר בשואת יהודי הונגריה מדיה וקבצים בנושא באטור בוויקישיתוף אתר האינטרנט הרשמי של באטור (בהונגרית) נתוני הכפר באתר הלמ"ס ההונגרי תיעוד יהודי באטור שנרצחו בשואה באתר יד ושם מפקדי האוכלוסין של יהודי הונגריה, 1993
מיקרוהידראננצפליה

מיקרוהידראננצפליה (באנגלית: Microhydranencephaly; בקיצור: MHAC) הוא פגם חמור בהתפתחות המוח, שהלוקים בו סובלים ממיקרוצפליה ומהידראננצפליה יחד. התסמינים כוללים מיקרוצפליה חמורה, קפלים עמוקים בקרקפת, הפרעות התפתחות ספציפיות (אנ') ועיכובי התפתחות נוספים. התופעה נדירה מאוד, ונדיר שהיא מתפתחת לקרובי משפחה נוספים, אך הדבר אפשרי. המחקרים מציעים כי הליקוי הוא פגם גנטי המועבר על ידי מוטציה של הגן הדומיננטי NDE1. אחד מלוקי המיקרוהידראננצפליה המפורסמים היה ג'קסון בויל, שנולד ב-27 באוגוסט 2014 כש-80% ממוחו ורוב גולגולתו חסרים. הרופאים לא ציפו כי הוא ישרוד מעבר לגיל שנה, אך ג'קסון מת ב-2020 כשהוא בן חמש. מוגבלות שכלית התפתחותית מיקרוהידראננצפליה, באתר מרכז המידע למחלות גנטיות ונדירות Behunova, Jana; Zavadilikova, Eva; Bozoglu, Tarik M.; Gunduz, Aysegul; Tolun, Aslihan; Yalcinkaya, Cengiz (2010-01-01). "Familial microhydranencephaly, a family that does not map to 16p13.13-p12.2: relationship with hereditary fetal brain degeneration and fetal brain disruption sequence". Clinical Dysmorphology. 19 (3): 107–118. doi:10.1097/mcd.0b013e32833946e9. PMID 20375726. "OMIM Entry - # 605013 - MICROHYDRANENCEPHALY; MHAC". omim.org. נבדק ב-2015-09-26. Suna Önengüt, The Novel Genetic Disorder Microhydranencephaly Maps to Chromosome 16p13.3-12.1, The American Journal of Human Genetics 66, 2000-05-01, עמ' 1705–1709 doi: 10.1086/302898 Pawlowski, A. "Baby born with part of brain missing turns 2, reaches new milestones". TODAY.com (באנגלית). נבדק ב-2017-09-04. Micolucci, Vic (2020-04-07). "Jaxon Buell, Florida 'miracle boy,' passes away at 5". WJXT (באנגלית). נבדק ב-2020-04-17. ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דמיין (כפר)

דמיין (בהונגרית: Demjén) הוא כפר גדול במחוז הווש בצפון מזרח הונגריה. הכפר ממוקם 10 קילומטרים דרומית מערבית לאגר ו-5 קילומטרים מאגרסלוק ליד נחל לאסקו, על גדותיו הוקם בשנת 207 ספא ופארק מים עם שבע בריכות בשטח של כמעט עשרה דונם. כמו יישובים רבים באירופה גם בדמיין מספר התושבים נמצא בירידה. כך, בשנת 1990 היה מספר התושבים 728 ובשנת 2021 רק 656 תושבים. האזור היה מיושב לסירוגין מהמאה ה-13. הכפר נהרס על ידי הטורקים בשנת 1552 והיה בלתי מיושב לחלוטין עד שנת 1554 בשנת 1880 חיו בכפר 17 יהודים. מדיה וקבצים בנושא דמיין בוויקישיתוף אתר האינטרנט הרשמי של דמיין (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993